section_heading: Životopis
paragraph_text: Kada je Mjesna cionistička organizacija Brčko bila osnovana 12. siječnja 1919., za blagajnika je izabran Leon Kattan. Kao duhovni vođa brčanske židovske zajednice hazan Leon Kattan je na purimskom sijelima tumačio prisutnima značenje Purima. Povodom Hanuke i njenog obilježavanja na sijelima u Brčkom vodio je program i s pozornice se obraćao prisutnima.